Diari Oficial de la Generalitat Valenciana


Sumari del DOGV 4005, del 23-05-2001 (2001/4652)

RESOLUCIÓ de 27 d'abril de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual número 47 del Pla General d'Ordenació Urbana del municipi d'Elda.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4652


Data del document
:   27-04-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 27 d'abril de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual número 47 del Pla General d'Ordenació Urbana del municipi d'Elda. [2001/S4652]
  
Vist l'expedient de referència relatiu a la modificació puntual número 47 del Pla General d'Ordenació Urbana del municipi d'Elda (Alacant), i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en sessió de 30 de desembre de 1999, i es publica en el Diari Oficial de la Generalitat Valenciana amb data 9 de març de 2000 i en el diari La Verdad el 29 de febrer de 2000. Després del pertinent període d'exposició pública, en el qual no es van presentar al·legacions, i el mateix òrgan l'aprova provisionalment amb data 10 de maig de 2000.
  
Segon
  
La documentació està integrada per memòria i plans d'informació i d'ordenació.
  
Tercer
  
La Comissió Territorial d'Urbanisme, en sessió de 13 de novembre de 2000, va acordar informar favorablement la modificació puntual número 47 d'Elda, i se supedita la seua remissió al conseller a l'esmena de certes observacions referents a la remissió de la documentació amb algunes correccions, concretament l'eliminació dels plans del pati d'illa i la indicació en la memòria del fi real de la modificació, i s'ajusta el document al fi i l'objectiu real que es pretén aconseguir.
  
Quart
  
Amb data 6 d'abril de 2001, els Serveis Tècnics del Servei Territorial d'Urbanisme d'Alacant han emés informe favorable a l'aprovació definitiva a la vista de la documentació aportada per l'Ajuntament d'Elda.
  
Fonaments de dret
  
Primer
  
La tramitació s'ha fet de conformitat amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i concordants del seu reglament.
  
Segon
  
La documentació està completa segons l'article 27 de la LRAU i concordants del seu reglament.
  
Tercer
  
L'objecte de la modificació és edificar un dels patis d'una illa d'ús residencial situada al carrer dels Jardins d'Elda. El pati passa d'una altura a quatre, la qual cosa suposa un increment de 1.011 m² de sostre. Per a donar compliment al que disposa l'article 55 de la LRAU al punt 3 es creen 147 m² de zona verda, clau f, en sòl no urbanitzable, que es diu s'obtindran mitjançant reparcel·lació voluntària aplicant el Règim de Transferències d'Aprofitament Urbanístic previst en el capítol 6 del títol l de les normes urbanístiques del vigent Pla General.
  
Quart
  
El municipi d'Elda té el Pla General d'Ordenació Urbana aprovat pel conseller l'11 de juliol de 1985 i amb nombroses modificacions aprovades amb posterioritat.
  
La documentació del projecte tècnic remesa el 24 d'octubre esmena part de les deficiències comunicades a l'Ajuntament i completa part de les indeterminacions. La clau aplicable a l'illa és la 114 del pla especial de millores urbanes del nucli antic d'Elda aprovat per l'Ajuntament ple el 27 de setembre de 1985 (Butlletí Oficial de la Província d'Alacant 29.10.1985).
  
Es justifica la modificació en la millora racional dels fons edificables previstos mitjançant l'ocupació per altures excepcionals del pati de illa situat més a l'est de l'àmbit ordenat. S'expressa que millora el benestar de la població per la major qualitat del projecte residencial i que el pati mancava de justificació per les seues reduïdes dimensions. Es justifica la ubicació, classificació (SNU) i forma de la zona verda proposta en continuïtat amb altres previstes, encara que no es troba dins d'una àrea virtual delimitada segons l'article 17 del citat reglament a l'efecte del còmput d'estàndards, i s'incorpora la seua representació gràfica en el document de refosa (article 79 del reglament).
  
És el mateix pla especial el que dibuixa el pati d'illa i indica la clau 114 com aplicable a aquesta. Tal com s'ha dit anteriorment, l'objecte real de la modificació és l'eliminació del pati de forma trapezoïdal situat més a l'est de l'illa en qüestió, no obstant això ,en la modificació continua sense eliminar el dibuix del pati d'illa, i en comptes de dir que s'elimina, s'indica que se li dóna un nombre extraordinari d'altures (4 plantes), altura idèntica a l'altura màxima assignada per a la clau 114 i, per tant, per a l'illa. Per tant, es canvia la tipologia que passa de illa amb pati d'illa a illa densa, encara que formalment no es reconega així.
  
S'indica l'àmbit de la reparcel·lació voluntària que inclou les parcel·les afectades per l'increment de volumetria (àrea inclosa entre línia discontínua en plans 1, 2 i 3 de la modificació) i la zona verda proposada (pla 5 de la modificació), aquesta zona verda difereix de la proposta en el Pla General que no té cap edificabilitat.
  
La formalització de la modificació no es considerava correcta, ja que donar una altura excepcional al pati d'illa i, la qual cosa és més, donar-li la mateixa altura que a l'edificació perimetral, contradeia la pròpia definició i concepte de pati d'illa. El reglament de zones el defineix en l'article 11 com «Constitueix el pati d'illa l'espai interior a aquesta que no té edificació, o només és edificable davall rasant o en planta baixa, que resulta de l'aplicació d'una profunditat edificable màxima». El mateix pla especial el defineix en l'article 9 de la seua normativa «Els patis interiors d'illa estan definits amb la clau 0, o 1 en els plans de zonificació, que corresponen respectivament a sòls inedificables privats o edificables en planta baixa. En aquest últim supòsit el seu règim d'edificació serà el previst en el Pla General». El Pla General prohibeix l'ús residencial en els patis interiors i indica una planta com a altura màxima. Per tant, no sols es contradeia el concepte de pati sinó també, en el cas que se li donara ús residencial, s'incompliria el Pla General.
  
Cal afegir que el pla especial fixa el tipus d'ordenació d'edificació segons alineacions de vial, i es conserva l'ordenació de l'edificació per illes o illots si és procedent i distingeix sis zones, claus 111, 112, 113, 114, clau 34 (volumetria específica) i clau 41 (unitat d'actuació). La clau 111 correspon a la zona més pròxima al Castilla, l'altura màxima és de dues plantes i l'edificació pot ocupar tota la parcel·la; en la clau 112, l'altura edificable continua sent dues plantes i la profunditat edificable és la que s'assenyala en els plans i els patis d'illa apareixen assenyalats amb la clau 0 o 1 segons l'altura que es permeta en aquests; en la clau 113, que correspon a les illes amb tres plantes d'altura màxima, i la clau 114, que correspon a les illes amb quatre plantes d'altura màxima, la profunditat edificable és l'assenyalada en els plans amb els mateixos criteris que en la clau 112.
  
Per tant, la proposta formal que es feia era oposada a tota lògica arquitectònica.
  
Quart
  
No obstant això, atés que el fi de la modificació no afectava el model territorial del municipi, ni el seu context supramunicipal, ni els plans d'acció territorial, ni la política urbanística i territorial general de la Generalitat, perquè no s'incomplia cap apartat de l'article 40.1 de la LRAU, i ja que la modificació afectava a l'ordenació del sòl urbà i a la seua ordenació detallada i que l'illa densa és característica de les zones de nucli antic, semblava convenient concloure que, considerant el respecte a l'interés local que s'indica en l'article 40.2, procedia informar favorablement la modificació i se la supedita al fet que remeteren la documentació amb les correccions següents:
  
1. Eliminar dels plans el pati d'illa.
  
2. Indicar en la memòria el fi real de la modificació, és a dir, ajustar el document al fi i l'objectiu real que es pretén aconseguir.
  
Cinqué
  
Com anteriorment s'ha dit, els Serveis Tècnics dels Serveis Territorials d'Urbanisme d'Alacant van emetre amb data 6 d'abril de 2001 l'informe següent:
  
«Examinada la documentació aportada per l'Ajuntament d'Elda el dia 30 de març de 2001, en relació amb l'expedient més amunt referenciat, el tècnic que subscriu estima que aquesta esmena les deficiències assenyalades en l'acord de la Comissió Territorial d'Urbanisme el 13 de novembre de 2000. Per tant, es pot considerar que s'han esmenat les deficiències de l'acord i segons aquest procedeix la remissió al conseller per a la seua aprovació definitiva».
  
Sisé
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament i, per tant, de les modificacions d'aquests, de conformitat amb el que estableix l'article 39 de la Llei Reguladora de l'Activitat Urbanística, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, resolc:
  
Aprovar definitivament la modificació puntual número 47 del Pla General d'Ordenació Urbana del municipi d'Elda.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 27 d'abril de 2001.- El conseller d'Obres Publiques, Urbanisme i Transports: José Ramón García Antón.